**PRAVIDLÁ SÚŤAŽE**

**PRAVIDLÁ SÚŤAŽE**

**Vyhlasovateľ súťaže:** Slovenská organizácia pre výskumné a vývojové aktivity – SOVVA, Slovenská akadémia vied - SAV, portál EurActiv.sk a Centrum vedecko-technických informácií Slovenskej republiky - CVTI SR, Vedátor

**Súťažná kategória:**

Do súťaže sa môže zapojiť **ktokoľvek, kto zverejní video s hashtagom #nocvyskumnikov2023 a splní podmienky súťaže uvedené nižšie.**

**Téma a zadanie súťaže:**

“Vedecká video výzva”

Vašou úlohou bude vytvoriť krátke video - REELS, ktoré nielenže osloví verejnosť, ale ju aj povzbudí k účasti na Európskej noci výskumníkov 2023. Vaše video tiež musí obsahovať akýkoľvek fascinujúci vedecký fakt. Môže to byť informácia o hviezdach, bunkách, mikroorganizmoch, alebo čokoľvek iné, čo vás fascinuje v rámci vedy a inovácií. Aby ste sa mohli zúčastniť súťaže, je potrebné mať verejný profil a k vášmu videu pridať hashtag #nocvyskumnikov2023. Týmto spôsobom zabezpečíte, že vaša tvorba bude súčasťou komunity milovníkov vedy. Video môže byť zábavným a inšpiratívnym spôsobom, ako osloviť širšiu verejnosť.

**Termín súťaže:**

Súťaž bude prebiehať v období od 8.9. 2023 do 24. 9. 2023 (vrátane).

**Výhra:**

Výhrou v súťaži „Vedecká Video výzva“ je Vedátorský balíček spolu s knihou od Samuela Kováčika a jeho osobným podpisom spolu v hodnote 70€. Namiesto výhry nie je možné poskytnúť peňažnú alebo nepeňažnú náhradu ani iné plnenie. Výhra je neprenosná.

**Podmienky súťaže:**

• Akceptované budú videá jednotlivcov i skupín. V prípade výhry skupiny, si skupina výhru rozdelí vo vlastnej réžii.

• Video musí byť vo forme Instagram Reels (nie stories).

• Dôležité je, aby bol príspevok **verejne vyhľadateľný (profil súťažiaceho musí byť verejný, nie súkromný)**, príspevok musí v popise obsahovať hashtag **#nocvyskumnikov2023 a musí́ byť zverejnený a dostupný aj po uzávierke súťaže, minimálne do 31.12.2023. alebo ho môžete po ukončení súťaže poslať na mail** **sutaz@sovva.sk****.**

• V prípade výhry súťažiaceho mladšieho ako 15 rokov, bude výherca kontaktovaný ohľadom súhlasu zákonného zástupcu so spracovaním osobných údajov, ktorý bude vyžadovaný pre výhru.
• V prípade neudelenia súhlasu zákonného zástupcu, bude výhra udelená inému súťažiacemu.

 • Vyhlasovatelia majú právo zmeniť pravidlá súťaže v prípade, ak by sa nemohli dosiahnuť ciele súťaže.

**Hodnotenie:**

• Výherca súťaže bude vybraný porotou zloženou zo zástupcov vyhlasovateľov, výberom z databázy účastníkov súťaže, ktorí sa platne zapojili do súťaže a splnili podmienky súťaže

• Výherca súťaže bude o svojej výhre oboznámený prostredníctvom súkromnej správy na sociálnej sieti Instagram, a to najneskôr do 28. septembra 2023. Súťažiaci, ktorí nezískali výhru, nebudú nijako vyrozumení.
• Výherca bude vyhlásený na webovej stránke, sociálnych sieťach vyhlasovateľov a na podujatí Noc výskumníkov 2023

• Cena bude výhercovi odovzdaná na podujatí. V prípade neprítomnosti výhercu, bude cena odovzdaná zástupcovi, ktorého nám výherca vopred nahlási.